polyglot-tagger/wikipedia-language-snippets-filtered huggingface dataset:
སྐད་ཆ་ནི་མི་བྱེ་བྲག་གིས་བཤད་པ་ཡིན། དེའི་མི་ཚད་སྤྱིར་བཏང་དུ་དུས་ཚོད་ངེས་ཅན་དང་གནས་ཚུལ་ངེས་ཅན། དམིགས་ཡུལ་ངེས་ཅན། ཆ་རྐྱེན་ངེས་ཅན་བཅས་ཀྱི་འོག་བཤད་པའི་སྐད་ཆ་བྱེ་བྲག་པ་དེ་ལ་སྨྲ་བརྗོད་ཟེར།
བོད་བཙན་པོའི་རྒྱལ་ཁབ་སིལ་བུར་འཐོར་ནས་ལོ་ངོ་དྲུག་ཅུ་བདུན་ཅུ་ལྷག་འགོར་རྗེས། གུ་གེ་རྒྱལ་བོ་བླ་མ་ཡེ་ཤེས་འོད་དང་ཕོ་བྲང་ཞི་བ་འོད།ཡེ་ཤེས་འོད་ཀྱི་ཚ་བོ་བྱང་ཆུབ་འོད་སོགས་ཀྱི་རིང་ལ་རྒྱ་གར་གྱི་དཔལ་ན་ལེན་དྲའི་པཎ་གྲུབ་བཅུ་བདུན་གྱི་ཡ་གྱལ་ཇོ་བོ་རྗེ་དཔལ་ལྡན་ཨ་ཏི་ཤ་བོད་དུ་གདན་འདྲེན་དགོས་པའི་རྒྱུ་རྐྱེན་ཡང་སྙིང་གང་ཡིན་པར་དཔྱད་ཞིབ་ཅུང་ཙམ་བྱས་ཡོད།
ཨ་མྱེས་རྒོད་རྩེ་འདིའི་གནས་རི་ནི་ཀ་རིང་ཡུལ་ཚོ་སྲིད་གཞུང་གི་བྱང་ཕྱོགས་སུ་སྤྱི་ལེ3ཙམ་གྱི་མཚམས་ན་ཡོད་ཅིང་། མཐོ་ཚད་ལ་མཚོ་ངོས་ལས་སྨི4489ཡོད། སའི་གོ་ལའི་བྱང་གི་འཕྲེད་ཚད3605′ནས3623′ཀྱི་མཚམས་དང་། ཤར་གྱི་གཞུང་ཚད10127′ནས10129′ཡི་མཚམས་ན་ཡོད། གནས་འདིར་རི་དྭགས་ཀྱི་རིགས་ལ་གླ་བ་དང་། གནའ་བ། དགོ་བ། ཤྭ་བ། ཁ་ཤྭ སྤྱང་ཀི ཝ། རི་བོང་། སྲེ་མོང་སོགས་ཡོད། འདབས་ཆགས་ཀྱི་རིགས་ལ་རྒོད་ཐང་དཀར་དང་། ཐང་ནག གླག ཁྲ་སོགས་ཡོད། སྐྱེ་དངོས་ཀྱི་རིགས་ལ་གསོམ་པ་དང་། ཤུག་པ། གླང་མ། སྐྱེར་བ། ཐང་ཕྲོམ། དབྱར་རྩྭ་དགུན་འབུ་སོགས་ཡོད།
དགའ་ལྡན་ཁྲི་ཐོག་རེ་གཅིག་པ་ཚེ་སྨོན་གླིང་སྐུ་ཕྲེང་དང་པོ་ངག་དབང་ཚུལ་ཁྲིམས་དཔལ་བཟང་པོ་
དགའ་ལྡན་ཁྲི་ཐོག་རེ་བདུན་པ་བཀའ་འགྱུར་བ་འཇམ་དབྱངས་སྨོན་ལམ་ནི། རབ་བྱུང་བཅུ་གསུམ་པའི་ལྕགས་རྟ་༡༧༥༠ལོར་མདོ་ཁམས་རྨི་ལི་ཆི་ཕུག་ཏུ་ཡབ་རྣམ་རྒྱལ་དང༌། ཡུམ་ཉི་མ་མིག་གཉིས་ཀྱི་སྲས་སུ་སྐུ་འཁྲུངས། སྐུ་ན་ཆུང་དུས་ནས་གཞིས་དགོན་དགའ་ལྡན་དར་རྒྱས་གླིང་གི་ཆོས་གྲྭར་ཞུགས་ཏེ། འདུལ་བ་འཛིན་པ་སྐུལ་བཟང་རྣམ་རྒྱལ་ལས་དགེ་བསྙེན་དང་དགེ་ཚུལ་གྱི་སྡོམ་པ་མནོས། ཡི་གེ་འབྲི་ཀློག་དང་ཆོས་སྤྱོད་ཆོ་ག་སོགས་ལ་མཁས་པར་སྦྱངས། དགུང་ལོ་བཅུ་བདུན་པར་དབུས་སུ་ཕེབས་ཏེ་འབྲས་སྤུངས་བློ་གསལ་གླིང་གི་སྤོམ་འབོར་ཁང་ཚན་དུ་སྒྲིག་ཞུགས་གནང༌།
དགའ་ལྡན་ཁྲི་ཐོག་ཉེར་བཞི་པ་མངོན་དགའ་བྱམས་པ་རྒྱ་མཚོ་ནི། རབ་བྱུང་དགུ་པ་མེ་བྱི་ ༡༥༡༦ ལོར་ཞོག་གི་གྲག་གུར་ཞེས་པར་འཁྲུངས། སྟག་ལུང་བྲག་པ་བློ་གྲོས་རྒྱ་མཚོས་རྗེ་འདི་ཉིད་རྒྱལ་བ་བྱམས་པའི་སྤྲུལ་པར་གསུངས། སྐུ་ན་ཆུང་དུས་ནས་སྟག་རྩེ་རིན་ཆེན་སྒང་དུ་རབ་བྱུང་མཛད། རྗེ་འདི་ཉིད་ཆོས་སྡེ་གང་ཞིག་ཏུ་ཆོས་ཞུགས་གནང་ནས་སློབ་གཉེར་གནང་བའི་ལོ་རྒྱུས་ཁ་གསལ་ད་ཕན་མ་མཐོང་ཡང༌། འདིའི་སྐུ་སྐྱེ་རྗེས་མ་གཙང་པ་བཀྲིས་དང་ཁམས་མོ་སྒྲོལ་མ་གཉིས་ཀྱི་སྲས་རྒྱུད་ཆེན་རྣམ་རྒྱལ་དཔལ་བཟང་གིས་རབ་བྱུང་གནང་བའི་མཚན་ལ་དགེ་འདུན་དཔལ་བཟང་ཞུ་བ།
དགའ་ལྡན་ཁྲི་ཐོག་སོ་གཉིས་པ་ལྕང་ལོ་ཅན་པ་ཚུལ་ཁྲིམས་ཆོས་འཕེལ་ཏེ། གཙང་གི་ཉང་ཡུལ་གྱི་བྱེ་བྲག་འབྲོང་རྩེར་རབ་བྱུང་དགུ་པའི་ལྕགས་བྱ་ ༡༥༦༡ ལོར་འཁྲུངས། ཐོག་མར་འབྲོང་རྩེ་ཆོས་སྡེར་རབ་ཏུ་བྱུང༌། དེ་ནས་ཆོས་སྡེ་ཆེན་པོ་བཀྲིས་ལྷུན་པོར་སྒྲིགས་ཞུགས་ཀྱིས་གསན་བསམ་གང་འཚམས་གནང་ནས་དབུས་སུ་བྱོན། སེ་ར་བྱེས་གྲྭ་ཚང་དང་གཙང་པ་ཁང་ཚན་དུ་ཆོས་ཞུགས་གནང་ནས་གཞུང་ཆེན་བཀའ་པོད་ལྔ་ལ་ཐུགས་གཉེར་སྦྱངས་པ་ཡུན་རིང་གནང་ནས་རབ་འབྱམས་པའི་གྲྭ་སྐོར་མཛད། རྗེ་སྟག་ལུང་བྲག་པ་བློ་གྲོས་རྒྱ་མཚོ་སོགས་མཁས་པ་མང་པོ་བསྟེན།
དགའ་ལྡན་ཁྲི་ཐོག་དྲུག་ཅུ་རེ་གཉིས་པ་བྱང་ཆུབ་སེམས་དཔའ་བློ་བཟང་སྨོན་ལམ་ནི། རབ་བྱུང་བཅུ་གཉིས་པའི་ས་ལུག་ལོར་རྒྱལ་མོ་རྨི་རྡོའི་རི་བོའི་མདུན་སྤྲོ་སྣང་ཞེས་པའི་སར་འཁྲུངས། དགུང་ལོ་བཅུ་བདུན་པར་གཞིས་དགོན་ལྷ་མོ་རྩེ་དགའ་ལྡན་འགྲོ་ཕན་གླིང་དུ་ཞུགས་ནས་དགོན་དེའི་དགེ་བཤེས་བྱམས་པ་རབ་རྒྱས་ཡོངས་འཛིན་དུ་བསྟེན་ཡི་གེ་འབྲི་ཀློག་སོགས་ལ་བསླབས། དགུང་ལོ་ཉི་ཤུ་པ་ས་སྟག་ལོར་དབུས་སུ་ཕེབས་ཏེ་གདན་ས་འབྲས་སྤུངས་བློ་གསལ་གླིང་དུ་ཞུགས་ཞེས་ལྷ་མོ་རྩེ་དགོན་གྱི་ལོ་རྒྱུས་སུ་དེབ་ ༣ ཤོག ༤༩ གསལ།
དགའ་ལྡན་ཁྲི་ཐོག་རེ་དྲུག་པ་བསམ་བློ་ངག་དབང་སྙན་གྲགས་ནི། རབ་བྱུང་བཅུ་གཉིས་པའི་མེ་སྟག་༡༧༤༦ལོར་ཁྲི་ཆེན་ངག་དབང་ཆོས་གྲགས་ཀྱི་སྐུ་ཉེའི་རིགས་སུ་འཁྲུངས། དགུང་ལོ་བཅུ་བར་བྱ་ཁྱུང་གི་ཆོས་སྒོར་ཞུགས། མདོ་བ་མཁན་ཆེན་ངག་དང་དོན་གྲུབ་ལས་རབ་ཏུ་བྱུང་བའི་མཚན་ལ་ངག་དབང་སྙན་གྲགས་གསོལ། དགུང་ལོ་བཅོ་བརྒྱད་ཐོག་སྐུ་ཞང་ཁྲི་ཆེན་ངག་དབང་ཆོས་གྲགས་དང༌། ཨ་ཇོ་སེ་ར་གཟིམ་ཁང་སྡེ་བ་གཉིས་ཀྱིས་དབུས་སུ་སློབ་གཉེར་ལ་འབྱོན་སྐུལ་གྱི་ཕྱག་བྲིས་གནང་བ་བཞིན་དབུས་སུ་ཕེབས་ནས་སེར་བྱེས་བསམ་བློ་ཁང་ཚན་དུ་ཞུགས།
དེ་ནས་འབྲས་དགེ་འཕེལ་རི་ཁྲོད་དུ་ལོ་ཤས་བཞུགས་པའི་བར་ཐུགས་དམ་ཆུ་བོའི་རྒྱུན་བཞིན་བསྐྱངས། །སྐྱབས་མགོན་ནོ་མིན་ཧན་ཆེན་པོ་ཁྲི་ཆེན་ངག་དབང་མཆོག་ལྡན་དེ་དུས་གྲྭ་རྐྱང་རང་ག་པའི་རྣམ་པ་ཅན་དུ་ཡོད་པར་རྗེ་འདི་པས་བདག་ཕ་ཡུལ་དུ་འགྲོ་རྩིས་ལ་ལོ་ཅི་ཙམ་དུ་ཕྱིན་ན་འགབ་ཚུལ་ཞུས་པར་ཁྱོད་རང་འབྲུག་ལོའི་བར་སྔར་མུས་བཞིན་རྒྱུད་གྲྭ་རང་དུ་སྡོད་དང༌། དེ་ནས་འགྲོ་འདུག་གི་དབྱེ་བ་དོད་ཡོང་ཞེས་བཀའ་གནང་བ་བཞིན་ལོ་དེར་ཁོང་བླ་མ་དབུ་མཛད་ཀྱི་ཁྲིར་བཞུགས་དགོས་བྱུང༌། བློ་གསལ་དོན་གཉེར་ཅན་རྣམས་ལ་ཆོས་ཀྱི་འཁོར་ལོ་ཚད་མེད་དུ་བསྐོར།
དགུང་ལོ་ང་ལྔ་པ་ལྕགས་ལུག་༡༨༡༡ལོར་བྱང་རྩེ་ཆོས་རྗེའི་ཁྲིར་ཕེབས་ནས་ལོ་ངོ་བཞིའི་བར་བསྐྱངས། དགུང་ལོ་ང་བདུན་པ་ཆུ་བྱ་༡༨༡༣ལོའི་ཚོགས་མཆོད་སྐབས་ཚེ་སྨོན་གླིང་དུ་བྱང་རྩེ་ཆོས་རྗེ་རིན་པོ་ཆེ་འདི་ཉིད་ཀྱིས། བཙན་པོ་ནོ་མན་ཧན་དང༌། འཇམ་བཞེད་སྐུ་ཕྲེང་གཉིས་པ་འཇིགས་མེད་དབང་པོ། ཧོར་ཆོས་རྗེ་སྐུ་ཕྲེང་གསུམ་པ་བཅས་ལ་སྣར་ཐང་བརྒྱ་རྩ་དང༌། བ་རི་ལོ་ཙཱ་བའི་སྒྲུབ་ཐབས་བརྒྱ་རྩ། ཡར་ཀླུངས་ལོ་ཙཱ་བ་ནས་བརྒྱུད་པའི་སྒྲུབ་ཐབས་རྒྱ་མཚོ་རྣམས་ཀྱི་རྗེས་གནང་ཡོངས་རྫོགས་གནང་བས་མཚོན་སྔ་ཕྱིར་བཀའ་ལུང་མན་ངག་ཤིན་ཏུ་མང་པོ་གནང༌།
དགེ་ལྡན་པའི་གནས་བརྟན་བགྲོས་གྲས་ཡོངས་ཀྱི་ཆེ་མགོར་བཀུར་ཞིང་འཕྲིན་ལས་བཟང་པོས་ཕྱོགས་རྣམས་ཀུན་ཏུ་ཁྱབ་པ་དང༌། དགེ་ལྡན་སྟོན་པའི་ཆེ་མགོ་ཀུན་གྲོས་མཐུན་པར། དགུང་ལོ་རེ་བདུན་པ་རབ་བྱུང་བཅུ་པའི་ས་གླང་ ༡༥༨༩ ལོར་ལ་དགའ་ལྡན་གྱི་ཁྲིར་འཁོད། ལྷ་ས་སྨོན་ལམ་གྱི་གྲལ་དབུ་མཛད། བཤད་སྒྲུབ་ལས་གསུམ་གྱིས་རྒྱལ་བ་གཉིས་པའི་བསྟན་པ་ལ་བྱ་བ་རྒྱ་ཆེར་མཛད་དེ། དགུང་ལོ་དོན་བཞི་པ་མེ་སྤྲེལ་ ༡༥༩༦ ལོ་ཟུར་དུ་བཞུགས། དོན་བདུན་པ་ས་ཕག་ ༡༥༩༩ ལོ་ཟླ་བ་དགུ་པའི་ཚེས་བཅུ་གཅིག་ལ་ཞི་བར་གཤེགས་པའི་དུས་མཆོད་ཀྱང་བཟང་བར་ཡོད་དོ། །
རྒྱུད་སྟོད་མཁན་ཁྲིར་ཕེབས་ནས་རྒྱུད་ཆེན་ཀུན་དགའ་ཀུན་དགའ་དོན་འགྲུབ་ཀྱི་གདན་ས་བཤད་སྒྲུབ་གཉིས་ཀྱི་སྒོ་ནས་ཚུལ་བཞིན་བསྐྱངས། དགུང་ལོ་ཞེ་ལྔ་པ་རབ་བྱུང་བཅུ་པའི་ཆུ་སྟག་༡༦༦༢ལོར་ཤར་པ་ཆོས་རྗེའི་ཁྲིར་ཕེབས། ཞེ་དྲུག་པ་ཆུ་ཡོས་༡༦༦༣ལོའི་ཧོར་ཟླ་ལྔ་པའི་ཚེས་གཅིག་ལ་དགའ་ལྡན་ཁྲི་ཟུར་རྩེད་ཐང་བློ་བཟང་རྒྱལ་མཚན་དང་ཁྲི་ལས་ཐོག་པ་འཕན་པོ་བློ་བཟང་དོན་ཡོད། ཤར་རྩེ་ཆོས་རྗེ་འདི་ཉིད། བྱང་རྩེ་ཆོས་རྗེ། རྒྱུད་སྟོད་སྨད་ཀྱི་མཁན་པོ་སོགས་ཀྱིས་ལྔ་པ་ཆེན་པོ་ལ་སྐུ་ཚེ་ཡུན་དུ་བརྟན་པའི་མཎ་ཌལ་རྟེན་གསུམ་འདེགས་འབུལ་ཞུས།
ཁྲི་ཆེན་འདིས་ལུགས་གཉིས་དང་འབྲེལ་བའི་གསུང་འཕྲོས་རྒྱ་ཆེར་ཞུས་ཚུལ་དུ་ཀུ་ལའི་གོས་བཟང༼་༣ ་ ༡༩༩༽དུ་གསལ། ལྕགས་སྤྲེལ་ཧོར་ཟླ་ལྔ་པའི་ཚེས་བདུན་ཉིན་འབྲོག་རི་བོ་ཆེ་དགའ་ལྡན་ནས་ཁྲི་རིན་པོ་ཆེ་འདི་ཉིད་དང༌། ཆོས་རྗེ་རྣམ་གཉིས། སློབ་དཔོན་གསུམ། ཁྲི་ཟུར་དབོན་གྲྭ་པ་བཞི་བརྒྱ་སྐོར་གྱིས་བདོགས་པའི་སྐྱེས་དང་བཅས་འཆི་བདག་དཔུང་ལས་རྒྱལ་བའི་བདེན་ཚིག་གསུངས་ཤིང༌། ཁྲི་རིན་པོ་ཆེ་འདིས་ལུང་རིགས་ཀྱི་ལམ་ནས་དྲངས་ཏེམི་འགྱུར་བརྟན་པའི་ཁས་ལེན་གྱིས་ཞེས་སྙན་འཇེབས་འབྲེལ་ཆགས་ཕེབས་པར་ཁྲི་རིན་པོས་དབུས།
དགུང་ལོ་ཉེར་ལྔ་པར་དབུས་སུ་བྱོན་ཏེ་སེར་སྨད་ཐོས་བསམ་ནོར་གླིང་གི་སྤོམ་འབོར་ཁང་ཚན་དུ་ཞུགས་ནས་ཁུ་བོ་སྦྱིན་པ་ཆོས་བཟང་དང༌། ཞལ་སྔ་ནས་བསྐལ་བཟང་རྣམ་རྒྱལ་སོགས་ལ་བསྟེན་ནས་དཀའ་སྤྱོད་འབད་པ་དྲག་པོས་དབུ་མ། འདུལ་བ། ཕར་ཕྱིན། མངོན་པ་མཛོད། རྣམ་འགྲེལ་བཅས་གཞུང་ཆེན་ཁག་གི་རྩ་འགྲེལ་ལ་རྩོད་སྒྲུབ་རིགས་པའི་ལམ་ནས་ལེགས་པར་སྦྱངས་ཏེ་ཚོགས་ལངས་དང༌། གླིང་བསྲེ་དམ་བཅའ་བཞག། དགུང་ལོ་སོ་བཞི་པར་པཎ་ཆེན་བློ་བཟང་དཔལ་ལྡན་ཡེ་ཤེས་ལས་བསྙེན་པར་རྫོགས་ཤིང་མདོ་སྔགས་ཀྱི་བཀའ་ཆོས་མང་དུ་གསན།
དགུང་ལོ་ཞེ་བརྒྱད་པ་ལྕགས་སྤྲེལ་ ༡༦༢༠ ལོར་གར་མིན་ཡོན་ཏན་གཡུང་དྲུང་གི་གདན་ས་རྫིང་ཕྱི་ཁྲི་ཐོག་ཏུ་ཕེབས། དགུང་ལོ་ཞེ་དགུ་པ་ལྕགས་བྱ་ ༡༦༢༡ ལོར་མཐའ་དམག་ཀླ་ཀློའི་རིགས་ཧོང་ཐའི་ཇི་སོག་དམག་དབུས་སུ་སླེབས་ནས་གཙང་སྲིད་དང་གཡུལ་འཐབ་བྱེད་ཉེ་བ་ན། པཎ་ཆེན་བློ་བཟང་ཆོས་རྒྱན་དང༌། ལྕང་ལོ་ཅན་པ་ཚུལ་ཁྲིམས་ཆོས་འཕེལ། སྟག་ལུག་ཞབས་དྲུང་ངག་དབང་རྒྱལ། རྗེ་འདི་པ་སོགས་ཀྱིས་བོད་སོག་ཆིངས་མཐུན་མཛད་པའི་བཀའ་དྲིན་ལ་རྟེན་ནས་སྐྱེ་འགྲོ་སྟོང་ཕྲག་དུ་མ་ཚེ་སྲོག་གི་ཉེན་ཁ་ལས་གྲོལ།
དགུང་ལོ་བཞི་བཅུ་པ་རབ་བྱུང་བཅུ་གསུམ་པའི་ཆུ་ཡོས་༡༧༨༣ལོར་ལྷ་ལྡན་སྨོན་ལམ་ཆེན་མོའི་ནང་རབ་འབྱམས་པའི་མཚན་བཏགས་བཞེས་པས་མཁས་པའི་མཚན་སྙན་འབར། ལོ་དེར་སྟོད་རྒྱུད་གྲྭ་ཚང་དུ་ཞུགས་ནས་གསང་སྔགས་ཀྱི་གཞུང་དང་ཆོ་ག་ཕྱག་ལེན་བཅས་པ་ལ་བྱང་བར་མཛད་ཅིང་སྔགས་ཀྱི་དམ་བཅའ་ལེགས་པར་ཐོན། དགུང་ལོ་ཞེ་བརྒྱད་པར་རྒྱལ་མཆོག་དགེ་འདུན་རྒྱ་མཚོའི་གདན་ས་ཆོས་འཁོར་རྒྱལ་གྱི་མཁན་ཁྲིར་ཕེབས་ནས་འཆད་ཉན་རྒྱ་ཆེར་གནང༌། དགུང་ལོ་ཞེ་དགུ་པར་རྒྱུད་སྟོད་བླ་མ་དབུ་མཛད་ཀྱི་ཁྲི་དང༌།
སྐབས་དེར་རྗེ་བླ་མའི་ནང་ཐུགས་སྲས་ཀྱི་བུ་ཆེན་མཁས་གྲུབ་དགེ་ལེགས་དཔལ་བཟང་པོས། དཔལ་ལྡན་ཡོན་ཏན་ཚོགས་ཀྱི་བྱེད་པོ་ཡིས། ། མི་འཇིགས་སེང་གེའི་ཁྲི་ལ་དབང་བསྐུར་བ། ། རྒྱལ་བ་གཉིས་པའི་རྒྱལ་ཚབ་ཆོས་ཀྱི་རྗེ། ། མི་ཕམ་བླ་མ་གཉིས་པ་རྒྱལ་གྱུར་ཅིག ། ཅེས་སོགས་ཚིག་སྦྱོར་ཕུན་སུམ་ཚོགས་པའི་སྙན་ངག་གི་ལམ་ནས་བསྟོད་ཚིག་གི་མེ་ཏོག་འཐོར་བར་མཛད་པ་ནས་འཇམ་མགོན་རྒྱལ་བའི་རྒྱལ་ཚབ་ཅེས་པའི་ཆེ་བསྟོད་ཀྱང་དུས་དེ་ནས་བྱུང་བར་གྲགས།
གསུང་རྩོམ་ཡང༌། བྱང་ཆུབ་ལམ་གྱི་རིམ་པའི་སྔོན་འགྲོ་སྦྱོར་བའི་ཆོས་དྲུག་གི་ཁྲིད་ལུང་ཆེན་པོ་འཇམ་དབྱངས་བླ་མའི་དགོངས་རྒྱན། བྱང་ཆུབ་ལམ་རིམ་ཆུང་བའི་ཟིན་བྲིས་བློ་གསལ་རྒྱ་མཚོའི་འཇུག་ངོགས། དགེ་སློང་གི་བསླབ་བྱའི་སྡོམ་ཚིག་ཐུབ་བསྟན་གསལ་བྱེད། རྒྱུད་སྡེའི་བཅུད་ཕྱུང་ཟབ་གསལ་བཻཌཱུརྱའི་དབང་ཊིཀྐ་སྙན་བརྒྱུད་ཀྱི་ཙིསྒྲྣ༣་རྒྱ་ཅན་སོགས་འཆོས་སྐྱོབ་གཉིས་ལྡན་གྱི་ལེགས་བཤད་ཀྱང་དུ་མར་མཛད་པར་སྣང༌།།
དགའ་ལྡན་ཁྲི་ཐོག་རེ་བརྒྱད་པ་འཕན་པོ་བློ་བཟང་དགེ་ལེགས་ནི། འཕན་པོ་ལྷ་རྒྱལ་ཁང་གི་ཉེ་འདབས་ཚོང་བདག་ཕྱུག་པོ་ཞེས་པའི་ཁྱིམ་དུ་ཡབ་བསོད་ནམས་ལྷུན་གྲུབ་དང༌། ཡུམ་བསོད་ནམས་ལྷ་མོ་གཉིས་ཀྱི་སྲས་སུ་རབ་བྱུང་བཅུ་པའི་མེ་གླང༡༧༥༧ལོར་སྐུ་འཁྲུངས། སྐུ་ན་ཆུངདུས་ནས་བྱིས་པ་གཞན་དང་མཛད་སྤྱོད་མི་མཉམ་པས་ཚ་བ་བླ་མ་ལོ་གསར་བའི་སྤྲུལ་པར་ངོས་འཛིན་བྱས།
འཇམ་མགོན་བླ་མ་ཤར་ཙོང་ཁ་པ་ཆེན་པོ་ཁོང་ཞལ་བཞུགས་དུས་སུ། ཁོང་དང་ཁོང་གི་བུ་སློབ་རྣམས་རྙེད་བཀུར་སྙན་གྲགས་དང་འཇིག་རྟེན་ཆོས་བརྒྱད་ཀྱི་བྱ་བའི་དབང་དུ་ཅུང་ཟད་ཀྱང་མ་ཤོར་བར་བསྟན་འགྲོའི་དོན་མཛད་པའི་ལུགས་སྲོལ་བཟང་པོའི་ཤུགས་རྐྱེན་དང་། ཁོང་སྐུ་འདའ་ཁར་བུ་ཆེན་རྣམས་ལས་མཁས་བཙུན་བཟང་པོའི་རྣམ་ཐར་ཁོ་ནར་གཞིག་སྟེ་ཁོང་གི་རྒྱལ་ཚབ་ཏུ་བཀའ་བཅུ་པ་དར་མ་རིན་ཆེན་བསྐོ་བཞག་མཛད་པ་དང་།
དེའི་ཞོར་དུ་རྒྱལ་རི་ཁྲོད་དུ་བླ་མ་ཁྱུང་པོ་ལས། རྡོ་རྗེ་འཇིགས་བྱེད་ཀྱི་དབང་བཞི་གསན། དགུང་ལོ་ཉེར་གཉིས་པ་ཤིང་རྟ་ལོར། དྭགས་པོ་ཆོས་རྗེ་ནམ་མཁའ་རྒྱ་མཚོས་བསྐུལ་བ་ལ་རྟེན་ནས་སྐྱིད་ཤོད་དུ་བྱོན། ཆོས་རྗེ་བློ་གྲོས་རྒྱ་མཚོའི་ཞབས་ལ་བཏུད་དེ་གཏན་ཚིགས་རིག་པའི་གཞུང་དང་འདུལ་མཛོད་སོགས་མདོ་སྔགས་རིག་གནས་དང་བཅས་པར་གསན་བསམ་རྒྱ་ཆེར་མཛད་པས་ངེས་དོན་མཁས་པའི་ཁྱུ་མཆོག་ཏུ་གྱུར།
རྒྱལ་ཚབ་དར་མ་རིན་ཆེན་གྱིས་ཕྱི་ལོ་ ༡༤༣༡ བར་ལོ་བཅུ་གསུམ་རིང་དགའ་ལྡན་ཁྲི་པ་གནང་སྟེ་རྗེ་བླ་མའི་མཛད་པ་འཕྲིན་ལས་ཀྱི་རྒྱུན་སྐྱོང་ཞིང་། མདོ་སྔགས་གཉིས་ཀ་ལ་འཆད་རྩོད་རྩོམ་གསུམ་གྱི་སྒོ་ནས་བསྟན་པའི་སྙིང་པོ་གསལ་བར་མཛད་པས་རྗེའི་དངོས་སློབ་རྣམས་ཀྱིས་ཀྱང་རྗེ་བླ་མ་དང་འདྲ་བར་དད་གུས་བླ་མེད་ཞུ་ཞིང་ཕ་རྗེས་བུས་ཟིན་པའི་བཤད་སྒྲུབ་ཀྱི་རྐང་ཚུགས་པར་མཛད།
དགའ་ལྡན་ཁྲི་ཐོག་དོན་བདུན་པ་ཁྲི་ཆེན་ཚུལ་ཁྲིམས་དར་རྒྱས་ནི། སྤོམ་འབོར་གྱི་ས་ཁུལ་དུ་འཁྲུངས། གདན་ས་གང་དུ་ཆོས་ཞུགས་མཛད་མིན་དང༌། འཁྲུངས་ལོ་མ་རསྙེད། རབ་བྱུང་བཅུ་བཞི་པའི་ས་ལུག་༡༨༥༩ ལོར་དགའ་ལྡན་གྱི་ཁྲིར་ཕེབས་ནས་ལོ་ངོ་གསུམ་སོང་མཚམས་སུ་སྐུ་གཤེགས། རྣམ་ཐར་ཟུར་འཁོད་རིགས་མེད།
དགུང་ལོ་ཉེར་བཞི་པ་མེ་སྤྲེལ་ ༡༥༩༦ ལོར་ལྷ་ལྡན་གཙུག་ལག་ཁང་དུ་རྗེ་རྒྱལ་ཁང་རྩེ་པ་དཔལ་འབྱོར་རྒྱ་མཚོས་མཁན་པོ་དང༌། དད་པའིདགེ་འདུན་གྲངས་ཚང་བའི་དབུས་སུ་བསྙྙེན་པ་རྫོགས་པའི་དགེ་སློང་གི་སྡོམ་པ་མནོས། རྗེ་དེ་ཉིད་ཀྱི་དྲུང་ནས་འཁོར་ལོ་སྡོམ་པའི་དབང་ཞུས། གསང་ཕུ་ནེའུ་ཐོག་ཏུ་རྣམ་འགྲེལ་གྱི་བཤད་པ་རྒྱ་ཆེར་གནང༌།
རྗེ་འདིའི་སྐོར་བཻ་སེར། དུང་དཀར་ཚིག་ཤོག་གྲངས་༣༦༣པ། ཁྲི་རབས་ཡོངས་འདུའི་ལྗོན་བཟང་ཤོག་གྲངས་ ༧༨༧༩། རྒྱུད་སྨད་ཆོས་འབྱུང༌། འཇམ་དབྱངས་མཁྱེན་བརྩེ་དབང་པོའི་གསུང་ཐོར་བུ། གངས་ཅན་མཁས་གྲུབ་རིམ་བྱུང་གི་མིང་མཛོད་ཤོག་གྲངས་ ༤༣༤༤༣༥བར། ཆ་ཧར་དགེ་བཤེས་བློ་བཟང་ཚུལ་ཁྲིམས་ཀྱི་རྗེའི་རྣམ་ཐར་ལ་གཟིགས་དགོས།
ང་བདུན་པ་རབ་བྱུང་བཅུ་གཅིག་པའི་ས་སྤྲེལ་༡༦༦༨ལོ་མཇུག་ཏུ་འཇམ་མགོན་རྒྱལ་བ་གཉིས་པའི་རྒྱལ་ཚབ་ཏུ་དགའ་ལྡན་གསེར་ཁྲིར་ཕེབས་ཏེ་ཕྱི་ལོ་ས་བྱ་༡༦༦༩སྨོན་ལམ་སྐབས། ལྔ་པ་ཆེན་པོ་མཛད་བྲེལ་གྱིས་ཚོགས་དབུར་ཕེབས་མ་ཐུབ་པར་རྗེ་འདི་ཉིད་སྨོན་ལམ་ཚོགས་དབུར་ཕེབས་ནས་སྐྱེས་རབས་ཀྱི་ཆོས་བཀའ་གསུང༌།
དགུང་ལོ་སུམ་ཅུ་པ་ཆུ་སྟག་ ༡༦༠༢ ལོར་སྟག་ཚང་རྭ་བ་སྟོད་ཀྱི་འཆད་ཉན་པའི་མཁན་ཁྲི་ལ་ཕེབས་ནས་སྡེ་བདུན་མདོ་དང་བཅས་པའི་བཤད་པ་རྒྱ་ཆེར་མཛད་པས་བཤད་སྒྲུབ་གཉིས་ཀྱི་སྒོ་ནས་རྒྱལ་བ་གཉིས་པའི་བསྟན་པ་འཛིན་སྐྱོང་སྤེལ་བས་འགྲན་ཟླ་མེད་པའི་སྐྱེས་ཆེན་དམ་པ་ཤིན་ཏུ་མང་པོ་བྱུང༌།
ཁྲི་ཆེན་དེའི་སྐུ་ཕྲེང་རིམ་བྱོན་ལ་གུང་ཐང་ཚང་ཞེས་ཞུ་བའི་རྒྱུ་མཚན་ཡང་དེ་ཉིད་ཀྱིས་ཡིན། སྐུ་རུས་ལ་རྟེན་ངོ་མཚརཅན་མང་དུ་བྱོན་པ་རྣམས་བདེ་ཆེན་གསང་སྔགས་མཁར་དང༌། བླ་བྲང་བཀྲ་ཤིས་འཁྱིལ་དུ་གདན་དྲངས་ནས་སྐུ་བརྙན་ཁག་གི་ནང་རྟེན་དུ་བཞུགས།
ལང་གྲོ་ལོ་ཙཱ་བ་དཀོན་མཆོག་འབྱུང་གནས་ཀྱི་རྣམ་འཕྲུལ་གཏེར་སྟོན་རིག་འཛིན་ཆེན་པོ་ཀློང་གསལ་སྙིང་པོ་ནི།
རྒྱུད་འཛིན་གཙོ་བོ་བསོད་ནམས་ལྡེའུ་བཙན་སོགས་རྒྱལ་སྲས་སྐུ་མཆེད་རྣམས་དང༌། དབོན་བཀྲ་ཤིས་འོད་ཟེར། ཀུན་བཟང་ཁྱབ་བདལ་ལྷུན་གྲུབ། ཏ་བླ་པདྨ་ནོར་བུ་སོགས་བཟང་ལ་གྲངས་མང་བ་བྱོན་ཅིང་མདོ་སྨད་ཀྱི་ཕྱོགས་ཕལ་ཆེར་ཆོས་རྒྱུན་གྱིས་ཁྱབ། གཏེར་ཆོས་རྣམས་ཀྱི་དབང་ལུང་གི་རྒྱུན་དང་རྡོ་རྗེ་སྙིང་པོའི་ཁྲིད་སྲོལ་བཅས་དར་རྒྱས་སུ་བཞུགས་ཤིང་ཆོས་སྐོར་གཙོ་བོར་གྱུར་པ་རྣམས་བདག་གིས་ཀྱང་ཐོབ་བོ།། ཀོང་སྤྲུལ་གཏེར་སྟོན་བརྒྱ་རྩའི་རྣམ་ཐར་ལས་དྲངས།
རྒྱལ་པོ་གྲི་རུམ་གྱི་དུས་སུ་བོན་བསྣུབས་ཚུལ་ལ་བཞི་སྟེ། ཡུལ་གང་དུ་བསྣུབས་པ་དང་། བསྣུབས་པའི་བོན། རྒྱལ་གཤེན་གང་གི་རིང་དང་། ནུབ་ཚུལ་བཅས་བཞི་ཡོད།
གསུམ་པ་རྒྱལ་གཤེན་གང་གི་རིང་ལ་བསྣུབས་པ་ནི། རྒྱལ་པོ་གྲི་གུམ་བཙན་པོ་དང་སྐུ་གཤེན་མཁས་པ་མི་བཞིའི་སྐུ་ཚེའི་སྟོད་ལ་རྒྱལ་གཤེན་བར་སྙན་ཕྲ་ཞུས་པས་བསྣུབས་ཏེ། ཉི་ཟེར་སྒྲོན་མ་ལས། མཁས་པ་མི་བཞིའི་སྐུ་ཚེའི་སྟོད་ལ་ནུབ་ཅེས་གསུངས་སོ། །མཁས་པ་མི་བཞི་ནི་སྐུ་ཚེ་དང་གྲོང་འཇུག་གི་གདམས་ངག་སོགས་ལ་རང་དབང་ཐོབ་པའི་སྐྱེས་བུ་ཁྱད་པར་ཅན་ཡིན་སྟབས། ཕྱིས་སུ་ཁྲི་སྲོང་གིས་བོན་བསྟན་བསྣུབས་སྐབས་སུའང་ཞལ་བཞུགས་ཡོད་པས། དེ་ལྟ་བུའི་གནས་ལ་རང་ཉིད་རྒྱུ་མཚན་དུ་བྱས་ཏེ་ཆེ་ཧ་ལས་བྱ་མི་རུང་ངོ་། །
བཞི་པ་ནུབ་ཚུལ་ལ། མཁས་བཞིའི་འགྲེལ་ལས། འགའ་ཞིག་ནི་དུས་ཀྱི་ནུབ་ལ། འགའ་ཞིག་ནི་ལས་ཀྱི་ནུབ། འགའ་ཞིག་ནི་རྐྱེན་གྱིས་ནུབ་བོ། །ཞེས་པ་ལྟར། དང་པོ་དུས་སྙིགས་མ་ལྔ་བདོའི་སྐབས་དེར་བསྟན་པའི་སྙིང་པོ་སངས་རྒྱས་གཡུང་དྲུང་བོན་བསྟན་རིན་པོ་ཆེ་འདི་ཉིད་སའི་སྟེང་ན་བཞུགས་དཀའ་བ་དང་། གཉིས་པ་ལས་ནི། སྒོས་བོད་འབངས་རྣམས་བསོད་ནམས་ཆུང་ཞིང་དུག་ལྔ་རང་ཁར་སྤྱད་པ་དང་། ཡང་སྒོས་རྒྱལ་པོ་བསོད་ནམས་ཟད་ཅིང་ཉོན་མོངས་ཆེ་བའི་སྡིག་བཅུ་ཁ་ཚང་དུ་སྤྱོད་པའི་བསྟན་པའི་སྣོད་དུ་མི་རུང་བའི་ཕྱིར་ཏེ། སེམས་ཅན་མི་གཙོ་ལས་ཉིད་གཙོ། ཞེས་གསུངས་པ་བཞིན་ནོ། །
ཚོང་དཔོན་ནོར་བུ་བཟང་པོ་ནི་མིང་དུ་གྲགས་པའི་ཚོང་བ་ཞིག་ཡིན་ལ།ད་ལྟའི་མཚོ་སྔོན་ཞིང་ཆེན་གཞོང་ཐང་རྫོང་གི་མི་ཡིན། ཁོང་སྐུ་བལྟམས་དུས་ཡ་མཚན་པའི་རྟགས་མང་པོ་བྱུང་ཞིང་། དེ་ལས་ཀྱང་ཁྱད་མཚར་བ་ནི་ཁོང་གིས་ལག་གཡས་པར་ནས་རྡོག་ཅིག་བཟུང་ཡོད། ནོར་བུ་བཟང་པོ་དགོང་ལོ་ཉེར་དྲུག་སྟེང་མཚོ་སྔོན་དང་ཉིན་ཞ། ཞི་ཨན་སོགས་ནས་ཚོང་ལས་གཉེར་མགོ་བརྩམས་ཤིང་མ་འགྱངས་པར་མ་རྩ་མང་པོ་བསགས་ནས་ཚོང་བའི་ཁྲོད་དུ་སྐད་གྲགས་ཆེས་ཆེར་རྒྱས། དུས་མཚུངས་སུ་ཁོང་ཉིད་བོད་སྐད་དང་རྒྱ་སྐད་ཧོར་སྐད་སོགས་ལའང་བྱང་ཆུབ་པར་འདུག
རྡོ་ཆས་རྙིང་མའི་དུས་སྐབས་ཞེས་པ་ནི་ལོ་ངོ་དུང་ཕྱུར་གསུམ་ལྷག་གི་གོང་དུ་ཨ་ཧྥེ་རི་ཁ་ཤར་མར་གནས་འཆའ་བའི་གནའ་སྔ་མོའི་ཡོ་བྱད་བཟོ་བའི་གདོད་མའི་མིའི་དུས་སྐབས་ནས་འགོ་བརྩམས་པ་དང་། ལོ་ངོ་ཁྲི་གཅིག་དང་སྟོང་གཅིག་ནས་ལོ་ངོ་ཁྲི་གཅིག་གི་གོང་དུ་མི་རྣམས་ཀྱིས་རྨོ་འདེབས་བྱེད་ཤེས་པ་ནས་མཇུག་སྒྲིལ། རང་ཅག་གི་རྡོ་ཆས་རྙིང་མའི་མེས་པོ་རྣམས་ཀྱིས་རྨོ་འདེབས་མི་རྟོག་པ་དང་གཏན་སྡོད་ཀྱི་དུད་ཁྱིམ་བྱུང་མེད་པས། རྔོན་པ་དང་ཟས་རིགས་འཚོལ་བསྡུའི་རྣམ་པས་འཚོ་གནས་བྱེད། ཁོ་ཚོས་ཟས་རིགས་རྫོགས་དུས་བྲག་ཕུག་དང་རྩྭ་སྤྱིལ་བསྐྱུར་ཏེ་གནས་ཡུལ་གཞན་ཞིག་འཚོལ་བར་བྱེད།
ཡོ་བྱད་བཟོ་བ་དང་སྐད་ཆ་ནི་མིའི་རིགས་ཀྱི་གྲུབ་འབྲས་རླབས་ཆེ་བ་ཞིག་སྟེ། སྐད་ཆས་ཕན་ཚུན་ལ་མི་སྒེར་གྱི་ཡོན་ཏན་དང་ཉམས་མྱོང་། ཚོར་བ་བརྗེ་རེས་བྱེད་ཐུབ་པ་བྱས་པས། སྐད་ཆ་ནི་མི་རབས་ནས་མི་རབས་བར་གྱི་རིག་གནས་འཕེལ་རྒྱས་དང་དེའི་བརྒྱུད་སྤྲོད་ཀྱི་ཁྱད་ནུས་མངོན་གསལ་དོད་པ་ཞིག་ཏུ་གྱུར་བ་དང་། སྐད་ཆས་ཕ་མ་དག་གིས་རང་གི་བྱིས་པར་སྤྱོད་ལམ་དང་། ཆོས་ལུགས་དད་མོས། ད་དུང་ཡོ་བྱད་བཟོ་སྟངས་དང་མེ་གསོ་བ་བཅས་ཁྲིད་སྟོན་བྱེད་པར་རོགས་འདེགས་བྱས།
དེར་ཁྱོམ་དགེ་དང་། སྔོན་པོ་ཐང་། རོང་བོ་ཁོག་ཚ་ངུ་ཐང་། ཀ་སྐྱའི་རྩ་གསུམ། ལྷ་འབུམ་ཐང་རུ་འགབ་མ། རི་བར་མའི་འབྲོག་སྡེ། རི་གོང་མའི་ལྷ་སྡེ། གྲུ་གུ་ནང་། ཡག་པའི་སྟེང་དཀར་ལུང་། ལུང་ཀྱག ལེགས་པོ་ཉིན་ཡར་ག ཡར་སྣེ། སྒྲོག་གོང་མ། སྒྲོག་འགབ་མ། ཨ་ལ་བཅས་ཡུལ་སྡེ་བཅོ་བརྒྱད་ཡོད།
མཚན་རྒྱས་པར་འབྲི་གུང་མཐིལ་འོག་མིན་བྱང་ཆུབ་གླིང་ཞེས་ཞུ། འབྲི་གུང་ཞེས་པ་ནི། སྐྱོབ་པ་འཇིག་རྟེན་གསུམ་མགོན་ལ་འབྲི་ཡིས་ངུར་སྒྲ་སྒྲོག་ནས་ལུང་བསྟན་པའི་ཚུལ་བྱུང་བས་འབྲི་ངུར་ཞེས་པ་དེ་རིམ་བཞིན་འབྲི་གུང་ཞེས་པའི་སྒྲར་འགྱུར་ཞེས་གསུངས།
ད་ལྟ་ཆོས་ཁང་བཀྲ་ཤིས་སྒོ་མང་དང་འཛམ་གླིང་རྒྱན་གཅིག གསེར་ཁང་། ཨ་ཕྱི་ལྷ་ཁང་སོགས་གསར་བཞེངས་གནང་བའི་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད།
ཡང་འབྲི་གུང་མཐིལ་ནས་རྐང་ཐང་མར་ཉིན་གཅིག་ཙམ་སོང་ན་ཚ་ཡུག་གམ་ཚ་འུག་ཅེས་པར་སྐྱོབ་པ་འཇིག་རྟེན་མགོན་པོ་དགུང་ལོ་བཞི་བཅུ་ཕེབས་སྐབས་མཚམས་སུ་བཞུགས་སའི་སྒྲུབ་ཕུག་རྡོ་རྗེ་ལྷོ་དཀར་ཞེས་པར་རང་བྱོན་དང་སྐུ་རྗེས་ངོ་མཚར་ཆེ་བ་མཇལ་རྒྱུ་ཡོད།།
རོལ་མོ་ཞེས་པ་ནི་དུས་རབས20པའི་ལོ་རབས50ནས70པར་ཨ་རི་ནས་བྱུང་ཞིང་དར་བའི་ཀུན་ཁྱབ་རོལ་མོའི་རིགས་ཤིག་ཡིན། དང་ཐོག་བྱུང་བའིརོལ་མོ་ནི་ཨ་རིའི་མི་ནག་གི་པི་ལུའུ་སི་རོལ་མོས་རྨང་གཞི་བྱས་པ་དེ་ལ་འགྲོས་ལྡན་པི་ལུའུ་སི་ཟེར། ལོ་རབས30པར་བྱུང་བའི་གློག་གི་ཀེ་ཐ་དང་གློག་གི་རླུང་སྦྲེང་སོགས་གློག་གི་རོལ་ཆས་ཀྱིསརོལ་མོ་ལ་སྒྲའི་འབྲས་བུ་བཟང་པོ་བསྩལ་ནས་རིམ་གྱིས་ལྗེ་ཟི་རོལ་མོ་ཁག་ཅིག་ཚབ་བྱས་པ་རེད།
ཡབ་རྒྱལ་པོ་ཟས་གཙང་མ་ལ་དགུང་ལོ་བགྲེས་པའི་མཆོད་གནས་སློབ་དཔོན་ཞིག་ཡོད་ཅིང་། ཁོང་ནི་ཧ་ཅང་གི་མཁྱེན་དཔྱོད་དང་ལྡན་པ་ཞིག་ཡིན་སྟབས་ཡུལ་མི་ཀུན་གྱིས་ཁོང་ལ་དྲང་སྲོང་ཆེན་པོ་ཞེས་ཞུ་བཞིན་ཡོད། ཁོང་གི་མཚན་དངོས་གནས་ལ་ཀ་ལ་དེ་ཝ་ལ ཞེས་ཞུ་གི་ཡོད་ན་ཡང་། དུས་རྒྱུན་ཡུལ་མི་ཚང་མས་ཁོང་ལ་དྲང་སྲོང་ཆེན་པོ་ཉོན་མོངས་མེད ཅེས་འབོད་ཀྱི་ཡོད།
དྲང་སྲོང་ཉོན་མོངས་མེད་ནི་དབེན་པའི་ནགས་ཀློང་ཁྲོད་དུ་བཞུགས་ཀྱིན་ཡོད་ན་ཡང་། ཁོང་གིས་ཡབ་རྒྱལ་པོ་ཟས་གཙང་མ་ལ་སྲས་ཤིག་འཁྲུངས་པའི་གཏམ་བཟང་དེ་ཐོས་པས་ཧ་ཅང་གི་དགའ་སྤྲོ་སྐྱེས། གང་ཡིན་ཞེ་ན། ཡབ་རྒྱལ་པོ་ཟས་གཙང་མ་ལ་མཚོན་ན་དེ་ནི་ཐོག་དང་པོར་འཁྲུངས་པའི་སྲས་ཡིན་པའི་རྒྱུ་མཚན་གྱིས་སོ། །དེའི་ཕྱི་ཉིན་དྲང་སྲོང་ཉོན་མོངས་མེད་ཡབ་རྒྱལ་པོ་ཟས་གཙང་མའི་སྲས་ལ་གཟིགས་པར་ཕེབས་པས། ཡབ་རྒྱལ་པོ་རང་ཉིད་ཀྱི་སློབ་དཔོན་སླར་ཡང་མཇལ་བར་དགའ་སྤྲོ་ཚད་མེད་སྐྱེས་ཏེ་ཁོང་ཕོ་བྲང་དུ་གདན་འདྲེན་ཞུས།
དེ་ནས་དྲང་སྲོང་ཆེན་པོས་རྒྱལ་སྲས་ཀྱི་ཞབས་གཉིས་ཚུར་བླངས་ཏེ་ཞིབ་ཅིང་ཕྲ་བའི་སྒོ་ནས་མཚན་བརྟག་ཞུས་པ་ན། ཁོང་གིས་རྒྱལ་སྲས་ཀྱི་ཞབས་མཐིལ་དུ་གསལ་བའི་རྟགས་དང་མཚན་མ་རྣམས་གཟིགས་པས། མགྱོགས་མྱུར་ངང་བཞུགས་ཁྲི་ལས་ཡར་བཞེངས་ཏེ་ན་རེ། རྒྱལ་སྲས་འདི་ནི་རིང་པོར་མི་ཐོགས་པར་འཇིག་རྟེན་འདིའི་ཐོག་ཆེས་རྨད་དུ་བྱུང་ཞིང་གོང་ན་མེད་པའི་སློབ་དཔོན་ཞིག་ཏུ་འགྱུར་བར་ངེས་སོ། །ཞེས་སྤྲོ་སྣང་དང་དགའ་སྤོབས་ཀྱི་ངང་སོར་བཅུའི་ཐལ་མོ་སྙིང་གར་ཟུམ་སྟེ་རྒྱལ་སྲས་ལ་གུས་བཀུར་ཚད་མེད་ཞུས།
ཡབ་རྒྱལ་པོས་གནས་ཚུལ་དེ་མཐོང་བས་ཁོང་གིས་ཀྱང་དྲང་སྲོང་དང་གཅིག་མཚུངས་ཀྱིས་རང་གི་སྲས་ལ་གུས་ཕྱག་ཞུས། དེ་ནི་ཡབ་རྒྱལ་པོས་རང་གི་སྲས་ལ་ཕུལ་བའི་ཐོག་མའི་གུས་ཕྱག་དེ་རེད། གང་ལྟར་དྲང་སྲོང་ཆེན་པོའི་མ་འོངས་སྔོན་གཟིགས་ཀྱི་ལུང་བསྟན་དེ་ཡིས་རྒྱལ་ཕྲན་དེའི་མི་ཚོགས་ཐམས་ཅད་དགའ་བདེའི་དཔལ་གྱིས་ཁེངས་བར་བྱས་སོ། །
རྒྱལ་བྱེད་ཀྱི་ཚལ་ནས་ཕྱིར་བུད་པ་ན། རྒྱང་རིང་ན་བུད་མེད་གཅེར་བུ་ཞིག་གིས་ངོ་ཚ་སྟེ་ལག་པ་ནུ་མ་ལ་བཀབ་ནས་འདུག་པ་མཐོང། མཐོང་ནས་ཀྱང་ཉེ་སར་ཕྱིན་ནས་བཅོམ་ལྡན་འདས་ཀྱིས།
ཀུན་དགའ་བོ། བུད་མེད་འདི་ལ་གོས་སྐོན་ཅིག ཀུན་དགའ་བོས་ཀྱང་ཁོ་མོར་གོས་གཏད་ཅིང་ཁོ་མོས་གོས་གྱོན་ཏེ། ངུ་སྔངས་དང་བཅས་བཅོམ་ལྡན་འདས་ཀྱི་ཞབས་ལ་ཕྱག་འཚལ།
བཅོམ་ལྡན་འདས་བདག་ནི་རབ་ཏུ་དབྱུང་བར་འདོད་དོ། །ཞེས་སྨྲས་ཤིང་དེ་དང་བསྟུན་ནས་མུ་མཐུད་དུ་ངུ་སྔངས་ཀྱིས། བཅོམ་ལྡན་འདས། བདག་ནི་ཀུན་ཏུ་རྒྱུ་བའི་རིགས་ཆེ་ཞིང་བཙུན་པར་སྐྱེས་ཏེ། ལང་ཚོ་དར་ལ་བབས་ནས་རང་དང་རིགས་མཉམ་པའི་རིག་བྱེད་ལ་མཁས་པ་ཞིག་གི་ཁྱིམ་དུ་བག་མར་ཕྱིན་ཏེ་བུ་ཞིག་ཀྱང་སྐྱེས་སོ། ། ཕྱིས་གྱོས་པོ་ཚེ་ལས་འདས་ཤིང་། མངལ་དུ་བྱིས་པ་ཞིག་ཀྱང་ཞུགས་སོ༎ནམ་ཞིག་ཁྱོ་དང་ལྷན་ཅིག་བུ་ཆུང་ཁྲིད་དེ་ཕ་ཁྱིམ་དུ་ཕྱིན་པའི་ལམ་དུ་མངལ་མི་བདེ་བར་གྱུར་ནས་ཤིང་དྲུང་གཅིག་ཏུ་གནས་བཅས་ཤིང་ནམ་ཕྱེད་ཙམ་དུ་བུ་ཆུང་ཞིག་བཙས་སོ། །
ཕྱི་ཉིན་ལོགས་གཅིག་ཏུ་ཉལ་བའི་ཁྱོ་ག་སྦྲུལ་གདུག་པ་ཅན་གྱིས་ཟིན་ནས་ཚེ་འཕོས་པ་མཐོང་ནས་བརྒྱལ་ཏེ་འགྱེལ་ལོ། །བརྒྱལ་སངས་པ་ན་བུ་ཆེ་བ་རྒྱབ་ཏུ་འཁུར་ཞིང་ཆུང་བ་པང་དུ་འཁྱེར་ནས་ལམ་གྲོགས་ཀྱང་མ་རྙེད་པར་ངུ་བཞིན་དུ་སོང་།
སྐབས་དེར་དགེ་སློང་མ་ཨུཏྤལའི་མདོག་རབ་ཏུ་བྱུང་བ་ནས་བརྩོན་པ་ཆེན་པོ་བརྟེན་པས་ཅུང་མ་འགོར་བར་དགྲ་བཅོམ་པའི་འབྲས་བུ་མངོན་པར་བྱས་ནས་དགེ་སློང་མ་རྣམས་ལ་ཆོས་སྟོན་ཀྱིན་བཞུགས་པའི་སྐབས་ཡིན་པས་ཁོ་མོ་ཚོ་དགེ་སློང་མ་ཨུཏྤལའི་སྤྱན་སྔར་འོངས་ཏེ་ཕྱག་འཚལ་ནས་འདི་སྐད་ཅེས་ཞུས།
བདག་ཅག་ཁྱིམ་ན་གནས་པའི་ཚེ་ཁྱིམ་གྱི་བྱ་བས་བསླུས། རབ་ཏུ་བྱུང་ནའང་འདོད་པའི་དབང་དུ་སོང་ནས་ཉོན་མོངས་ལས་མི་ཐར་ན་ཁོ་མོ་ཅག་ལ་ཕན་པའི་ཆོས་ཤིག་གསུང་དུ་གསོལ། དགེ་སློང་མ་ཨུཏྤལའི་མདོག་ཅན་གྱིས་དགེ་སློང་མ་དག་ལ་ཞིབ་ཏུ་གཟིགས་ནས་ཅུང་བསམས་ཏེ་འདི་སྐད་གསུངས།འདིར་ངས་དེ་རིང་ཁྱོད་ཚོར་གཏམ་རྒྱུད་ཅིག་བཤད། གཏམ་རྒྱུད་འདི་ནི་ང་ཚོའི་ས་ཆ་འདིར་བྱུང་བའི་གཏམ་རྒྱུད་ཅིག་ཡིན།
ལམ་ཁར་ཆུ་ཆེན་པོ་ཞིག་བརྒལ་དགོས་པ་ལས་བུ་གཉིས་ཀ་མ་ཐེག་ནས། ཆེ་བ་ཚུར་རོལ་ཏུ་བཞག ཆུང་བ་ཁྱེར་ཏེ་ཕ་རོལ་ཏུ་བསྐྱལ་ནས་ཚུར་འོངས་པ་དང་། བུས་མ་འོངས་པ་མཐོང་ནས་ཆུ་ནང་དུ་ཞུགས་པ་དང་ཆུས་ཁྱེར་ཏེ་ཤི ཕྱིར་ལོག་སྟེ་འོང་ཙ་ན་བུ་ཆུང་བ་དེ་ཡང་སྤྱང་ཀིས་ཟོས་ནས་ཁྲག་ཅུང་ཟད་ཙམ་སྣང་བས་བརྒྱལ་ཞིང་འགྱེལ་ཏོ། །
རིང་མོ་ཞིག་ནས་བརྒྱལ་བ་ལས་སངས་ཏེ་ངུ་བཞིན་དུ་ལམ་དུ་ཞུགས་པ་ན་སྔར་གྱི་ཉེ་བ་ཞིག་དང་ཕྲད་ནས་གཏམ་དྲིས་པས། ཕ་མའི་ཁྱིམ་དུ་མེ་ཤོར་ནས་ཕ་མ་དང་ཁྱིམ་གང་གི་མི་རྣམས་ཚིག་སྟེ་ཤིའོ་ཟེར། སླར་ཡང་བརྒྱལ་བར་གྱུར་པ་མི་དེས་བསླངས་ཏེ་ཁྱིམ་དུ་ཁྲིད་ནས་བྱམས་པར་ཡོད་པ་ལ་ཡང་ཀུན་ཏུ་རྒྱུ་ཞིག་གིས་ཆུང་མར་བླངས།
དེ་བས་ཡིད་སྐྱོ་སྟེ། འདི་ལྟ་བུའི་ཁྱིམ་ཐབ་ཀྱི་སར་སྡོད་པ་ལས་འཁྱམ་ན་དགའ་སྙམ་ཏེ། ཁྱིམ་ཐབ་དེ་བོར་ནས་ཡུལ་ཝ་རཱ་ཎ་སིར་བྲོས། ལམ་ཁར་ཤིང་གཅིག་གི་དྲུང་ན་ཁྱིམ་བདག་གཞོན་ནུ་ཞིག་གི་ཆུང་མ་ཤི་ནས། དེའི་རུས་པ་སྦས་པའི་སྟེང་ན་མྱ་ངན་གྱིས་ངུ་ཞིང་འདུག་པ་དང་འཕྲད་ནས། ཕན་ཚུན་གཏམ་བྱས་ཏེ་དེའི་ཆུང་མ་བྱས་སོ། །
རིང་བོར་མ་ལོན་པར་ཁྱིམ་ཐབ་དེར་ནད་ལྕི་མོ་ཞིག་ཕོག་སྟེ་ཚེ་ལས་འདས་པ་དང་ཡུལ་དེའི་ལུགས་ཀྱིས་བདག་ཀྱང་གསོན་པོར་ཁྱོ་གའི་རོ་དང་མཉམ་དུ་དུར་དུ་སྦས་སོ། །དེའི་ནུབ་མོར་དུར་རྐུན་པ་འོངས་ནས་དུར་བྲུས་པ་དང་། ཁོ་མོ་མཐོང་ནས་དུར་ལས་བླངས་ཏེ་རྐུན་མའི་དཔོན་པོ་དེའི་ཆུང་མ་བྱས་སོ། །
ཉིན་གཅིག སྟོན་པས་ཀུན་དགའ་བོ་ལ། དེ་རིང་མགྲོན་པོ་གལ་ཆེན་ཞིག་ཡོད་པས་ཁྱོད་ཀྱིས་མོ་ལྭ་ཞིག་བཟུང་ནས་འུ་གཉིས་བསུ་བར་འགྲོ་གསུངས།
ཀུན་དགའ་བོས་ཀྱང་ལྭ་བ་ཞིག་བཟུང་ནས་བཅོམ་ལྡན་འདས་དང་ལྷན་དུ་མགྲོན་པོ་དེ་བསུ་རུ་སོང་། ཀུན་དགའ་བོས་མགྲོན་པོ་དེ་སུ་ཡིན་ནམ།གང་འདྲ་ཞིག་ཡིན་ནམ་སྙམ་བཞིན་བཅོམ་ལྡན་འདས་ཀྱི་རྗེས་སུ་འབྲངས་ནས་སོང་།
རྒྱ་གར་གྱི་རྒྱལ་བོ་གསལ་རྒྱལ་འདས་པས་རྒྱལ་སྲིད་བཻཌཱུརྱས་བསྐྱངས་པས་ལུགས་དང་མི་མཐུན་པ་མང་བོ་བསྒྲུབས་ཏེ་མི་རྣམས་ལ་འཚེ་བ་བྱས་པས་རིགས་མཐོ་བའི་བུད་མེད་ལྔ་བརྒྱ་ཙམ་རབ་ཏུ་བྱུང་། ཡིན་ནའང་། མི་མང་བོ་ཞིག་དེ་དག་ལ་དགའ་བས་འདོད་ཡོན་གྱིས་གཡེང་བར་གྱུར་ནས་རང་གི་སྤྱོད་པ་ལ་སྐྱོ་བར་གྱུར་ནའང་རང་དབང་མེད་པར་གྱུར།
དེ་དང་ལྷན་དུ་གནས་པ་ལས་མངལ་ཆགས་ཏེ་ཟླ་གྲངས་ཚང་བ་ན། ཁྱིམ་ཐབ་དེ་ཆང་སྟོན་ལ་སོང་བའི་ཤུལ་ཏུ་བཙས་ཏེ། དེ་ཆང་གིས་མྱོས་ནས་ཕྱིར་འོང་བ་ན་སྒོ་འབྱེད་མཁན་མེད་པས། ཁྲོས་ཏེ་སྒོ་བཅག་སྟེ་ནང་དུ་འོང་ནས་ཁོ་མོར་བརྡུང་ཞིང་། བུ་བཙས་སོ་ཞེས་སྨྲས་པས་བུ་བསད་དེ་མར་གྱི་ནང་དུ་བརྔོས་ནས་ཁར་བརྫངས་ཏེ་ཟར་བཅུག་གོ། །
དེ་ནས་རིང་བོར་མ་ལོན་པར་དུར་རྐུན་དཔོན་རྒྱལ་བོས་བཟུང་ནས་བསད་དེ་དེའི་རུས་པ་དང་མཉམ་དུ་གསོན་དུར་དུ་སྦས་ཤིང་། དེར་ཞག་གསུམ་ལོན་པ་ན་དུར་དེ་སྤྱང་ཀིས་བྲུས་པས་ཐར་ཏོ། །དེ་བས་བདག་གི་སེམས་རབ་ཏུ་སྐྱོ་ནས་ད་ནི་སངས་རྒྱས་ལ་སྐྱབས་སུ་འགྲོའོ་སྙམ་ནས་འདིར་འོངས་སོ༎
སིངྒལའི་དེབ་ཐེར་དུ་འཁོད་པའི་རླབས་ཆེན་བོད་མི་ཞེས་པའི་དེབ་འདི་ནི་བོད་ཀྱི་ལོ་རྒྱུས་ཡིག་ཚང་དག་ཏུ་མིང་གི་ཟུར་ཙམ་ཡང་བཀོད་མེད་ཀྱང་།སིངྒལའི་དེང་རབས་ཀྱི་ལོ་རྒྱུས་ཁྲོད་ན་སྙན་གྲགས་ཧ་ཅང་ཆེ་བའི་བོད་པའི་དགེ་སློང་སྤེན་པ་དོན་གྲུབ་ མཆོག་གི་སྐུ་ཚེའི་མཛད་པ་བཀོད་པའི་དེབ་མཆོག་ཞིག་རེད།
དཀོན་མཆོག་གི་བཀའ་ཁྲིམས་ནང་ལ་མི་རྣམས་འདྲ་མཉམ་དུ་བསྐྲུན་ཡོད་སྟབས། གཞན་ལས་ཁྱད་འཕགས་ཅན་གྱི་སྐྱེས་བུ་ཞེས་པ་ཞིག་གཏན་ནས་མེད་པར་འདོད། སྤྱིར་དཀོན་མཆོག་གིས་འགྲོ་བ་མི་ལ་རིགས་རུས་དང་། ཁ་དོག སྐད་རིགས། ལྟ་གྲུབ་སོགས་འདྲ་མིན་སྣ་ཚོགས་བཟོ་དོན་ནི། སྐྱེ་བོའི་ཁྲོད་ནས་སུ་བཟང་མིན་ལ་ཚོད་འགམ་པའི་ཕྱིར་དུ་བསྐྲུན་པར་འདོད་ལ། བཟང་ངན་དེ་ཡང་ཆོས་དད་ཆེ་ཆུང་དང་དྲང་བདེན་ཡིན་མིན་ལ་གོ་དགོས། འོན་ཀྱང་སུ་ཞིག་བཟང་མིན་དེ་ནི་གཞན་སུས་ཀྱང་མི་དཔོག་པར་དམ་པའི་དཀོན་མཆོག་ཁོ་ནས་མཁྱེན་པར་འདོད་པ་དེའོ། །
དཀོན་མཆོག་གིས་སྔ་ཕྱི་བར་གསུམ་དུ་ཕོ་ཉ་སྣ་ཚོགས་པ་ཞིག་འགྲོ་བ་མིའི་རིགས་ཀྱི་ལོ་རྒྱུས་ཁྲོད་བཏང་ཡོད་ལ། དེ་དག་གིས་བསྣམས་འོངས་བའི་གསུང་འཕྲིན་གྱི་སྙིང་དོན་གཅིག་ཅིང་བསླབ་པ་ཡང་གཅིག་ཏུ་ངེས་པར་བཤད། འོན་ཀྱང་མི་རྣམས་གོ་འཛོལ་ཤོར་བའི་དབང་གིས་འགྲེལ་བཤད་ལོག་པར་བྱས་ཏེ་གྲུབ་མཐའ་སྣ་ཚོགས་པ་ཞིག་བྱུང་ཡོད་མོད། དོན་དངོས་ཐོག་ཡེ་ཤུ་དང་རྗེའུ་ལ་སོགས་པའི་སྟོན་པ་ཡོངས་རྫོགས་དཀོན་མཆོག་གི་ཕོ་ཉ་ཉག་གཅིག་ཏུ་ངེས་པར་བཤད།
ད་དུང་གལ་ཆེ་བ་གཅིག་སྟེ་ཐར་པའི་གོ་འཕང་ཡང་ཐག་གཅོད་འདིའི་ནང་དུ་ཚུད་ཡོད་པ་སྟེ་གང་དག་གིས་དཀོན་མཆོག་ལ་ཡིད་ཆེས་དྲག་པོས་ཁ་ཆེའི་ཆོས་སྒྲུབ་ན་འཆི་བའི་སྐབས་དཀོན་མཆོག་གིས་འཆི་བ་མེད་པའི་སྐྱེ་བ་གསར་པ་ཞིག་གི་དངོས་གྲུབ་སྩལ་བར་བཤད་ཡོད་པ་སྟེ། དེ་ནི་གདོན་མི་ཟ་བར་ཨ་ལཱའི་སྐུ་དྲུང་དུ་སྐྱེ་བའི་སྐབས་དེ་ཡིན་པ་རེད།
སྐྱེས་ཐོག་དག་པའི་དོན་ནི་མི་རྣམས་ཐོག་མར་སྐྱེ་སྐབས་སྡིག་སྒྲིབ་ཀྱིས་མ་གོས་པར་དག་གཙང་ཡིན་པ་དང་། ན་ཚོད་ལོན་སྐབས་གཞི་ནས་ནོར་འཁྲུལ་ཤོར་ཏེ་སྡིག་པ་གསོག་གི་ཡོད་པར་འདོད་ལ། གང་ཟག་གཞན་གྱི་སྡིག་པ་ལ་འགན་ཁུར་ཡོད་མེད་གང་ལྟར་ཡང་། སྙིང་ནས་འགྱོད་བཤགས་བྱེད་དུ་ཡོད་པར་འདོད།
སྤྱི་ལོའི་དུས་རབས་བདུན་པའམ་བརྒྱད་པ་ཙམ་ལ་རྒྱ་གར་རྡོ་རྗེ་གདན་གྱི་ནུབ་ཕྱོགས་ཡུལ་འཁོར་མོ་བཟང་བོ་ཞེས་བྱ་བའི་ཡུལ་དུ། ཡབ་རྒྱལ་པོ་དགེ་བའི་གོ་ཆ་ཞེས་བྱ་བའི་སྲས་སུ་འཁྲུངས། མཚན་ཞི་བའི་གོ་ཆ་ཞེས་བཏགས། རེ་ཞིག་ཡབ་རྒྱལ་པོ་གཤེགས་ནས་རྒྱལ་ས་བཞེས་དགོས་པའི་སྐབས་ལ། བདག་ཉིད་ཆེན་པོ་དེས་རྒྱལ་སྲིད་སྤངས་ནས་དཔལ་ནཱ་ལེནྡྲར་བཞུགས་ཤིང་མཁན་པོ་རྒྱལ་བོའི་ལྷ་ལས་རབ་ཏུ་བྱུང་། མཚན་ཞི་བ་ལྷ་ཞེས་གསོལ།
དེར་མ་ཟད་བླ་མའི་ཆོས་ལུགས་ཞེས་པའི་ཐ་སྙད་ནོར་འཁྲུལ་ཅན་ཞིག་བཏགས་པ་ངེ་ལ་བརྟེན་ནས་ད་ལྟ་ཕྱི་གླིང་པ་རྣམས་ཀྱིས། བོད་ཀྱི་བླ་མ་ཚོས་སངས་རྒྱས་ཀྱི་ཆོས་ལ་བཅོས་བསྒྱུར་དང་བསྲེ་བསླད་མང་བོ་བྱས་པ་དེ་ལ་སངས་རྒྱས་ཀྱི་ཆོས་དང་མི་འདྲ་བའི་བླ་མའི་ཆོས་ཞེས་མིང་བཏགས་ནས་བོད་ཀྱི་ཆོས་ལུགས་འདི་སངས་རྒྱས་ཀྱི་ཆོས་དང་ཐ་དད་པ་ཞིག་ཡིན་པར་བསམས་ཤིང་སྨྲ་བ་དེ་གཏན་ནས་མི་འཐད་ཚུལ་གོང་སྨོས་རྣམས་ཀྱིས་གསལ་བར་བྱས་ཡོད་པས་ཡང་བསྐྱར་སྨྲ་མི་དགོས་སོ།།
འོན་ཀྱང་བོད་ལྗོངས་ལ་ད་ལྟ་ཞི་ཙང་ཞེས་རྗོད་པ་འདི་ལ་ཡང་བོད་ཀྱི་ཡིག་དོན་ལ་བློ་གྲོས་ཡངས་པ་ཞིག་གིས་གཞལ་ན་བརྟག་པའི་གནས་ཆེ་ཡང་སྐབས་དོན་སྒྲིབ་པར་འགྱུར་བས་རེ་ཞིག་འདིར་མི་འགོད་དོ།།
མིང་བརྡ་རབ་གཙང་ཤེལ་གྱི་མེ་ལོང་ངོས།། མུན་སྤྲུལ་རང་བཟོའི་རྡུལ་གྱིས་གཡོགས་པ་གང་།། དགག་སྒྲུབ་སྲིད་རིང་དར་གྱིས་ཕྱིས་པ་ན།། ངོ་མཚར་གཟུགས་བརྙན་འབུམ་ཕྲག་ཅི་ཡང་འཆར།།
བོད་རང་ལ་མཚོན་ན་གོང་བཤད་འདི་དག་སངས་རྒྱས་དྲུང་ལ་ཀ་ཁ་ཞུས་པའི་དཔེ་ཡིན་ནའང་། མི་རིགས་གཞན་པས་འདི་དག་གི་རྣམ་གཞག་གསལ་རྟོགས་འབྱུང་མི་ཐུབ་པའི་རྐྱེན་གྱིས་ཆུང་མ་བླངས་ཆོག་མི་ཆོག་གི་སྒོ་ནས་རྙིང་མ་དང་གསར་མའི་ཁྱད་པར་འབྱེད་པ་ལྟ་བུ་ནི་ཆོས་སྐད་ཀྱི་དྲི་ཙམ་ཡང་མི་བྲོ་བའི་རང་མཚང་ཕྱིར་བསྟན་པ་ཡིན་པ་ཤེས་པར་མཛོད་ཅིག
བོད་དང་ཧོར་ཡུལ་དུ་དར་བའི་སངས་རྒྱས་པའི་བསྟན་པ་ལ་བླ་མའི་ཆོས་ལུགས ཞེས་འབོད་པ་མི་འཐད་པའི་ཚུལ།
གནའ་སྔ་མོ་ཞིག་ན། རྒྱ་གར་བྱང་ཕྱོགས་ཀྱི་སེར་སྐྱའི་གཞི་ཞེས་བྱ་བར་མཚན་ལ་ཟས་གཙང་མ ཞེས་པའི་རྒྱལ་པོ་ཞིག་ཡོད། རྒྱལ་པོ་དེས་མཛེས་སྡུག་ཡིད་དུ་འོང་བའི་ཀོ་ལི་ཡའི་རིགས་ཀྱི་སྲས་མོ་སྒྱུ་འཕྲུལ་ཆེན་མོ དང་ལྷན་དུ་གཉེན་སྒྲིག་བྱས་ཏེ། ཁོང་རྣམ་གཉིས་ཀྱིས་ཤཱཀྱའི་རིགས་ཀྱི་མངའ་འབངས་ལ་རྒྱལ་སྲིད་ཆོས་བཞིན་དུ་བསྐྱངས།
ཤཱཀྱའི་རིགས་ཀྱི་རྒྱལ་ས་ནི་སེར་སྐྱའི་གཞི ཞེས་བྱ་བ་དེ་ཡིན་ཞིང་། དེ་ནི་རྒྱ་གར་བྱང་ཕྱོགས་ཀོ་ལི་ཡའི་རྒྱལ་ཕྲན་གྱི་ཉེ་འདབས་སུ་ཆགས་ཡོད། རྒྱལ་པོ་ཟས་གཙང་མ་ནི་ཧ་ཅང་གི་ཡ་རབས་བཟང་སྤྱོད་དང་ལྡན་པ་ཞིག་ཡིན་ལ། ཁོང་གི་བཙུན་མོ་སྒྱུ་འཕྲུལ་ཆེན་མོ་ཡང་དེ་དང་གཅིག་མཚུངས་ཀྱི་ཀུན་སྤྱོད་ལ་ལྷད་མེད་པ་ཞིག་གོ །དེར་བརྟེན་ཕོ་བྲང་དུ་ཡོད་པའི་འཁོར་གཡོག་མཐོ་དམན་ཚང་མ་ཁོང་རྣམ་གཉིས་ལ་སྙིང་ཐག་པ་ནས་དགའ་མོས་དང་བརྩེ་ཞེན་ཆེ།
བཀྲ་ཤིས་པའི་གཏམ་བཟང་དེས་རྒྱལ་བློན་གཡོག་འཁོར་དང་བཅས་པ་ལ་ནོན་པར་དཀའ་བའི་སྤྲོ་བ་སྟེར་བར་བརྟེན། རྒྱལ་ཕྲན་དེའི་ཡུལ་མི་ཡོད་དོ་ཅོག་ཕོ་བྲང་དུ་མགྲོན་འབོད་བགྱིས་ཏེ་གསོལ་སྟོན་གཟབ་རྒྱས་ཤིག་བཤམས་ཤིང་། བཀྲ་ཤིས་ཤིང་དོན་འགྲུབ་པའི་གཏམ་བཟང་གི་གནས་ཚུལ་དེ་ཡོངས་ཁྱབ་ཏུ་གསལ་བསྒྲགས་གནང་། ཐ་ན་ཡུལ་མི་དབུལ་ཞིང་ཕོངས་པ་དག་ལའང་ཟས་གོས་ཀྱི་སྦྱིན་གཏོང་གནང་རྒྱུ་སོགས་མདོར་ན་དགོས་ངེས་ཀྱི་བྱེད་སྒོ་མཐའ་དག་མ་བརྗེད་པར་བསྒྲུབས་སོ། །